|  |  |
| --- | --- |
| Prvi.jpg  |   22. XII 2016. Број **330/16**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **децембар 2016.** |

**Просјечна нето плата у новембру 839 КМ**

**Највиша просјечна нето плата у подручју *Финансијске дјелатности и дјелатности осигурања* 1 281 КМ, а најнижа у подручју *Административне и помоћне услужне дјелатности* 518 КМ**

Просјечна мјесечна нето платазапослених у Републици Српској,исплаћена у новембру 2016. године износила је839 КМ, а просјечна мјесечна бруто плата 1 345 КМ.

У односу на новембар 2015. године, просјечна нето плата исплаћена у новембру 2016. реално је већа за 2,1%, док је у односу на октобар 2016. године реално већа за 0,1%.

Посматрано по подручјима, у новембру 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 281 КМ. Са друге стране, најнижа просјечна нето плата у новембру 2016. исплаћена је у подручју *Административне и помоћне услужне дјелатности* 518 КМ.

У новембру 2016. године, у односу на октобар 2016, номинални раст нето плате забиљежен је у подручјима *Вађење руда и камена* 2,8%, *Производња и снабдијевање електричном енергијом, гасом, паром и климатизација* 1,7% и *Информације и комуникације* 1,3%.

Смањење плате, у номиналном износу, забиљежено је у подручјима *Финансијске дјелатности и дјелатности осигурања* 2,3*%, Стручне, научне и техничке дјелатности* 2,0% и *Снабдијевање водом; канализација, управљање отпадом и дјелатности санације (ремедијације) животне средине* 0,9%.

 км



Графикон 1. Просјечнe нето платe запослених по мјесецима

**Мјесечна инфлација у новембру 2016. године 0,1%**

**Годишња инфлација (XI 2016/XI 2015) -0,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2016. године у односу на претходни мјесец у просјеку су више за 0,1%, док су на годишњем нивоу у просјеку ниже за 0,3%.

Од 12 главних одјељака производа и услуга, више цијене забиљежене су у шест, ниже цијене у три, док су цијене у три одјељка, у просјеку остале непромијењене.

Највећи раст цијена у новембру забиљежен је уодјељку *Ресторани и хотели* (0,9%) усљед виших цијена у групи услуге смјештаја, затим слиједи одјељак *Остала добра и услуге* (0,6%) у којем су више цијене забиљежене у групи производи и уређаји за одржавање личне хигијене од 2,9% усљед нових набавки и завршетка периода акцијских цијена. У одјељку *Превоз* више цијене забиљежене су у групи горива и мазива од 0,9% (наставља се корекција цијена горива усљедвиших набавних цијена), затим слиједи одјељак *Здравство* у којем је забиљежено повећање од 0,4% због виших цијена у групи медицински производи. Више цијене забиљежене су још у одјељку *Алкохолна пића и дуван* (0,1%) и у одјељку *Комуникације* (0,1%).

У одјељцима *Храна и безалкохолна пића, Становање* и *Образовање* цијене су, у просјеку остале непромијењене.

Највећи пад цијена у новембру забиљежен је у одјељку *Намјештај и покућство* (0,5%) као посљедица нижих (акцијских) цијена у групама посуђе и прибор (1,4%), производи за чишћење и одржавање домаћинства (1,3%) и текстилни производи за домаћинство (0,2%), затим у одјељку *Одјећа и обућа* (0,4%) усљед мањег броја снижења конфекције и обуће, те у одјељку *Рекреација и Култура* (0,1%).

Графикон 2. Мјесечна и годишња инфлација

**Календарски прилагођена индустријска производња (XI 2016/XI 2015.) већа 9,2%**

**Десезонирана индустријска производња (XI 2016/X 2016.) већа 1,5%**

**Број запослених у индустрији (XI 2016/XI 2015.) већи 2,8%**

**Календарски прилагођена индустријска производња** у новембру 2016. године у поређењу са новембром 2015. већа је за 9,2%. У подручју *Производња и снабдијевање електричном енергијом, гасом, паром и климатизацији* остварен је раст од 28,0%, у подручју *Вађења руда и камена раст од 4,9%* и уподручју *Прерађивачка индустрија* раст од 3,4%. Посматрано према главним индустријским групама по основу економске намјене производа, производња енергије у новембру 2016. године у поређењу са новембром 2015, већа је за 23,8%, капиталних производа за 23,7%, трајних производа за широку потрошњу за 7,5% и интермедијарних производа за 5,4%, док је производња нетрајних производа за широку потрошњу мања за 12,1%.

**Десезонирана индустријска производња** у новембру 2016. године у поређењу са октобром 2016. већа је за 1,5%. У подручју *Вађење руда и камена* забиљежен је пад од 0,2% и у подручју *Производња и снабдијевање електричном енергијом, гасом, паром и климатизацији* пад од *3,0%,* док је у подручју *Прерађивачка индустрија* остварен раст од 5,1%. Посматрано према главним индустријским групама по основу економске намјене производа, производња енергије у новембру 2016. године у поређењу са октобром 2016. већа је за 11,2%, трајних производа за широку потрошњу за 3,0% и интермедијарних производа за 0,5%, док је производња капиталних производа мања за 2,4% и нетрајних производа за широку потрошњу за 8,0%.

**Број запослених у индустрији** у новембру 2016. године у односу на просјечан мјесечни број запослених у 2015. години већи је за 3,3%, у односу на исти мјесец прошле године за 2,8% и у односу на октобар 2016. године за 0,2%. Број запослених у индустрији у периоду јануар – новембар 2016. године, у односу на исти период прошле године, већи је за 1,1%. У истом периоду у подручју *Прерађивачка индустрија* остварен је раст од 1,3%, у подручју *Вађења руда и камена* раст од 0,9% и у подручју *Производња и снабдијевање електричном енергијом, гасом, паром и климатизацији* раст од 0,3%.

Графикон 3. Индекси индустријске производње, новембар 2012 – новембар 2016. (∅2010=100)

**Покривеност увоза извозом (у периоду I-XI 2016.) 65,8%**

У новембру 2016. године остварен је извоз у вриједности од 267 милиона КМ и увоз у вриједности од 400 милиона КМ.

У оквиру укупно остварене робне размјене Републике Српске са иностранством у новембру ове године, проценат покривености увоза извозом износио је 66,8%. Проценат покривености увоза извозом за првих једанаест мјесеци текуће године износио је 65,8%.

У периоду јануар - новембар 2016. остварен је извоз у вриједности од двије милијарде 605 милиона КМ, што је за 9,1% више у односу на исти период претходне године. Увоз је, у истом периоду, износио три милијарде 957 милиона КМ, што је за 1,6% мање у односу на исти период претходне године.

У погледу географске дистрибуције робне размјене Републике Српске са иностранством, у периоду јануар - новембар 2016. године, највише се извозило у Италију, и то у вриједности од 457 милиона КМ, односно 17,6%, те у Србију 324 милиона КМ, односно 12,4% од укупног оствареног извоза. У истом периоду, највише се увозило из Србије и то у вриједности од 731 милион КМ, односно 18,5% и из Италије, у вриједности од 497 милиона КМ, односно 12,6% од укупно оствареног увоза.

Посматрано по групама производа, у периоду јануар - новембар 2016. године, највеће учешће у извозу остварују обрађено дрво са 159 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 437 милиона КМ, што износи 11,0% од укупног увоза.

хиљ. КМ

2016

2015

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацбиљана.глусац@рзс.рс.ба |
| **Статистика цијена** Биљана ТешићБиљана.тесиц@рзс.рс.ба |
| **Статистика индустрије и рударства** Мирјана Бандурмирјана.бандур@рзс.рс.ба |
| **Статистика спољне трговине** мр Сања Стојчевић Увалић[сања.стојцевиц@рзс.рс.ба](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења публикација и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.рзс.рс.бател. +387 51 332 700; Е-маил: [стат@рзс.рс.ба](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |